Diari Oficial de la Generalitat Valenciana


Sumari del DOGV 7186, del 07-01-2014 (2014/33)

DECRET 4/2014, de 3 de gener, del Consell, pel qual s'aprova el Reglament Orgànic i Funcional de la Conselleria de Sanitat.
---------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2014/01/03/4/dof/vci/html**

### Dades del document

Número de DOGV
:   7186

Data del DOGV
:   07-01-2014

Secció del DOGV
:   I. DISPOSICIONS GENERALS

Número del document
:   2014/33


Data del document
:   03-01-2014

Organisme emissor
:   Conselleria de Sanitat

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria de Sanitat
    * legislació
    * administració regional
    * organització administrativa
    * reglament intern

DECRET 4/2014, de 3 de gener, del Consell, pel qual s'aprova el Reglament Orgànic i Funcional de la Conselleria de Sanitat. [2014/33]  
Preàmbul  
  
La Llei 5/2013, de 23 de desembre, de Mesures Fiscals, de Gestió Administrativa i Financera, i d'Organització de la Generalitat, suprimix l'Agència Valenciana de Salut, organisme autònom de caràcter administratiu per a la gestió i administració del sistema sanitari valencià, i preveu que les funcions que l'ordenament jurídic li atribuïx siguen assumides, des del dia 31 de desembre de 2013, per la conselleria competent en matèria de sanitat, la qual se subrogarà en la posició d'esta en tots els drets i obligacions que li corresponguen i en tots els seus procediments i relacions jurídiques amb tercers, de conformitat amb la normativa vigent.  
Com a conseqüència de la mencionada supressió, és procedent adequar l'estructura orgànica i funcional de la Conselleria de Sanitat al nou marc normatiu i règim competencial, i és necessària l'aprovació d'un nou decret d'estructura, organització i funcionament que, adaptat als mencionats canvis, determine les funcions que s'atribuïxen als òrgans superiors i centres directius que la componen, així com a les unitats administratives que s'adscriuen a cada un d'estos, i en què es concreten, entre altres aspectes, els òrgans que exerciran la gestió i control del sistema sanitari valencià.  
Per tot això, de conformitat amb allò que s'ha establit amb els articles 28.f) i 64 de la Llei 5/1983, de 30 de desembre, del Consell, a proposta del conseller de Sanitat i amb la deliberació prèvia del Consell, en la reunió del dia 3 de gener de 2014,   
  
DECRETE  
  
TÍTOL I  
Disposicions generals  
  
Article 1. De la Conselleria de Sanitat  
1. La Conselleria de Sanitat és el departament del Consell encarregat de la direcció i execució de la política d'este en matèria de sanitat, i exercix les competències en matèria de sanitat i salut pública que legalment té atribuïdes a estos efectes.  
2. Territorialment, la Conselleria s'organitza en servicis centrals i servicis perifèrics i, funcionalment, en òrgans superiors del departament, nivell directiu i nivell administratiu.  
3. Els servicis centrals estenen la seua competència a tot l'àmbit de la Comunitat Valenciana i les direccions territorials a l'àmbit provincial respectiu.  
  
Article 2. Dels òrgans superiors i del nivell directiu  
1. Sota la dependència de la persona titular del departament, la Conselleria de Sanitat està integrada pels següents òrgans superiors i òrgans directius:  
a) Secretaria Autonòmica de Sanitat  
b) Subsecretaria  
c) Direcció General de Recursos Humans de la Sanitat  
d) Direcció General de Recursos Econòmics  
e) Direcció General d'Assistència Sanitària  
f) Direcció General de Farmàcia i Productes Sanitaris  
g) Direcció General d'Ordenació, Avaluació, Investigació, Qualitat i Atenció al Pacient  
h) Direcció General de Salut Pública  
2. En els casos d'absència o malaltia de la persona titular del departament, serà aplicable el que disposa l'apartat i) de l'article 12.1 de la Llei 5/1983, de 30 de desembre, del Consell. Fins que es resolga la substitució, les funcions d'este com a titular del departament seran exercides temporalment per la persona titular de la Secretaria Autonòmica de Sanitat, a excepció de les que li corresponen com a membre del Consell, seguint l'orde de prelació previst en l'apartat 1 d'este article.  
  
3. Este orde serà aplicable, així mateix, als efectes de la seua substitució, per a la Secretaria Autonòmica de Sanitat, la Subsecretaria i les direccions generals. El que establixen els paràgrafs anteriors es considera sense perjuí del que, si és el cas, dispose la persona titular de la Conselleria mitjançant una resolució.  
  
Article 3. Del nivell administratiu  
El nivell administratiu de la Conselleria està constituït per totes les unitats que depenen directament de la persona titular del departament i de les persones titulars de la Secretaria Autonòmica de Sanitat, Subsecretaria i direccions generals de la Conselleria de Sanitat respectivament.  
  
TÍTOL II  
De l'estructura i funcions dels òrgans   
centrals de la Conselleria  
  
CAPÍTOL I  
De la persona titular de la Conselleria  
  
Article 4. De les atribucions de la persona titular de la Conselleria  
1. La persona titular de la Conselleria de Sanitat és l'òrgan jeràrquic superior del departament, i exercix totes les atribucions conferides per la Llei del Consell, així com qualsevol altra que li atorgue l'ordenament jurídic en l'àmbit competencial assignat a la Conselleria de Sanitat.  
  
2. La persona titular de la Conselleria, sota la superior autoritat del Consell, assumix la representació orgànica de la Conselleria de Sanitat davant de qualsevol classe d'institucions públiques i privades.  
  
Article 5. Dels gabinets  
1. El Gabinet de la persona titular de la Conselleria és la unitat de suport, assessorament i assistència immediata a esta, de què depén directament.  
2. El Gabinet de la persona titular de la Conselleria té a càrrec seu el manteniment de les relacions del titular del departament amb els alts òrgans i institucions de la Generalitat, de l'Estat i de les altres administracions públiques. També té a càrrec seu les relacions informatives i amb els mitjans de comunicació, així com el desenrotllament de totes les funcions que se li encomanen. Al capdavant del gabinet hi haurà un director o directora de gabinet, que dirigirà i coordinarà les actuacions d'este.  
3. Depenent funcionalment de la persona titular de la Conselleria i orgànicament de la Subsecretaria, a la Subdirecció General del Gabinet Tècnic li corresponen les funcions que fan referència a assessorament tècnic, informes, estudis, documentació i seguiment parlamentari.  
  
4. La Subdirecció General del Gabinet Tècnic s'estructura en els servicis següents:   
a) El Servici d'Informes i Activitat Parlamentària, al qual correspon assessorar, d'acord amb criteris de competència tècnica i des d'una perspectiva pluridisciplinària, la persona titular del departament; elaborar i analitzar la informació i documentació sobre les matèries pròpies de la Conselleria, preparant els informes i estudis tècnics i memòries necessaris, així com proposar i tramitar les actuacions de la Conselleria relacionades amb l'activitat parlamentària.  
b) El Servici de Documentació, Publicacions i Estadística Departamental, al qual correspon gestionar les bases de dades documentals d'interés per a la Conselleria, col·laborar en el tractament, l'organització i la recuperació de la documentació rellevant per al desenrotllament de les funcions d'assessorament corresponents a la Subdirecció General, proposar i elaborar publicacions i estadístiques en matèria de la Conselleria.  
  
CAPÍTOL II  
De la Secretaria Autonòmica de Sanitat  
  
Article 6. La Secretaria Autonòmica de Sanitat  
1. La persona titular de la Secretaria Autonòmica de Sanitat, sota la dependència de la persona titular de la Conselleria, i de conformitat amb el que disposa l'article 68 de la Llei del Consell, assumix les competències en matèria de coordinació i planificació sanitària, gestió i administració del sistema sanitari valencià, sistemes i tecnologies de la informació i la comunicació i dirigix i coordina els centres directius i les unitats administratives que s'adscriuen sota la seua dependència.  
   
2. Impulsa i coordina la consecució dels programes i l'execució dels projectes que exercixen els centres directius que estiguen sota la seua dependència, controlant i supervisant el compliment dels objectius fixats.  
3. A la persona titular de la Secretaria Autonòmica de Sanitat li correspon així mateix resoldre els recursos que s'interposen contra les resolucions dels centres directius que estiguen sota la seua dependència i els actes de la qual no esgoten la via administrativa.  
4. En el marc del sistema sanitari valencià, correspon a la Secretaria Autonòmica de Sanitat:  
a) Definir les estratègies en matèria d'avaluació del rendiment, direcció per objectius i seguiment dels acords de gestió, impulsant i coordinant el seu desenrotllament i implantació.   
b) Planificar l'estratègia dels recursos i mitjans adscrits al sistema sanitari valencià.  
c) Fixar els criteris d'actuació del sistema sanitari valencià, d'acord amb les directrius de la Generalitat, i establir els criteris generals de coordinació de tots els recursos i mitjans sanitaris públics de la Comunitat Valenciana, en especial respecte a l'ordenació territorial d'estos.  
  
d) Controlar la gestió del sistema sanitari valencià.  
5. De la Secretaria Autonòmica de Sanitat depenen directament les direccions generals següents:  
a) Direcció General d'Assistència Sanitària  
b) Direcció General de Farmàcia i Productes Sanitaris  
c) Direcció General d'Ordenació, Avaluació, Investigació, Qualitat i Atenció al Pacient  
d) Direcció General de Salut Pública  
  
Article 7. De les unitats administratives dependents de la Secretaria Autonòmica de Sanitat  
1. De la Secretaria Autonòmica de Sanitat depén la unitat següent:  
  
Subdirecció General de Sistemes d'Informació per a la Salut, de la qual al seu torn depenen:  
- Servici d'Infraestructures de Tecnologies de la Informació i la Comunicació  
- Servici de Gestió de Projectes de Tecnologies de la Informació i la Comunicació  
2. La Subdirecció General de Sistemes d'Informació per a la Salut és la unitat que dirigix i impulsa el desenrotllament dels sistemes d'informació i tecnologies de la informació i la comunicació. En exercici de les seues funcions haurà de sol·licitar en tot cas els informes preceptius de l'òrgan de la Generalitat amb competències horitzontals en la matèria.  
A la Subdirecció General de Sistemes d'Informació per a la Salut li correspon planificar, dirigir, controlar, coordinar i supervisar les unitats següents:   
a) El Servici d'Infraestructures de Tecnologies de la Informació i la Comunicació tindrà les funcions següents:  
- Vetlar per la gestió operativa dels equips informàtics, bases de dades, xarxes locals i sistemes de seguretat en l'àmbit de la Conselleria de Sanitat, garantint la disponibilitat i la continuïtat de la prestació del servici.  
- Definir i executar els plans de renovació tecnològica en l'àmbit de la Conselleria de Sanitat, els seus departaments de salut i centres que en depenen, assegurant el funcionament operatiu dels equips informàtics a tots els nivells.  
- Definir i executar les polítiques d'evolució entre entorns i establir i implementar processos de gestió de l'activitat en matèria de tecnologies de la informació i la comunicació.  
- Establir mecanismes efectius per al control de la qualitat i l'acceptabilitat de les entregues en projectes externalitzats.  
- Ordenar, planificar, desenrotllar i gestionar les comunicacions de veu i dades, seguint les normes i orientacions generals de la Generalitat.  
  
- Impulsar i vetlar pel funcionament correcte de les xarxes de comunicacions, tant de veu com de dades, de la xarxa sanitària valenciana, en coordinació amb l'òrgan competent de la Generalitat en matèria de comunicacions.  
- Desenrotllar, implantar i vigilar els mecanismes de seguretat necessaris per a assegurar els sistemes informàtics sanitaris.  
- Crear i mantindre al dia l'inventari de recursos informàtics, tant físics com lògics.  
b) El Servici de Gestió de Projectes de Tecnologies de la Informació i la Comunicació exercirà les funcions següents:  
- Impulsar la utilització de sistemes i tecnologies de la informació per a l'assistència sanitària i l'atenció de la salut dels ciutadans, així com el desenrotllament i la innovació en esta àrea.  
- Planificar i controlar les inversions en tecnologies de la informació en l'àmbit de la Conselleria de Sanitat, els seus departaments de salut i centres que en depenen, garantint l'adequada gestió tècnica dels projectes i facilitant l'estandardització i la interoperabilitat amb els diferents àmbits públics i privats de nivell estatal i internacional.  
  
- Coordinar els projectes d'implantació de sistemes d'informació en l'àmbit de la Conselleria de Sanitat.  
  
Secció primera  
De la Direcció General d'Assistència Sanitària  
  
Article 8. La Direcció General d'Assistència Sanitària  
La Direcció General d'Assistència Sanitària, sota la dependència de la Secretaria Autonòmica de Sanitat, exercix les competències establides en l'article 70 de la Llei del Consell, així com les restants previstes en l'ordenament jurídic, respecte a les matèries següents: sistemes d'informació sanitària, gestió de centres sanitaris, recursos assistencials, concerts i convenis, atenció sanitària a la cronicitat, drogodependència i salut mental i assistència sanitària general.   
  
Article 9. De les unitats administratives de la Direcció General d'Assistència Sanitària.  
1. La Direcció General d'Assistència Sanitària s'estructura en les unitats següents:  
- Servici d'Anàlisi de Sistemes d'Informació Sanitària  
Subdirecció General de Planificació i Gestió Sanitària, de la qual al seu torn depenen:  
- Servici de Planificació i Gestió dels Recursos Assistencials  
- Servici de Planificació i Gestió de Programes i Servicis Sanitaris  
  
- Servici de Protocol·lització i Integració Assistencial  
- Servici d'Atenció al Pacient Crònic i d'Hospitals de Mitjana i Llarga Estada  
Subdirecció General d'Activitat Assistencial, de la qual al seu torn depenen:  
- Servici de Gestió de l'Activitat Assistencial  
- Servici de Salut Mental  
- Servici de Gestió  
- Servici d'Atenció Sanitària a les Urgències i les Emergències  
Subdirecció General de Concerts i Tecnologia Sanitària, de la qual al seu torn depenen:  
- Servici de Concerts  
- Servici de Gestió de la Derivació Externa de Pacients i Tecnologia Sanitària  
2. Directament dependent de la Direcció General d'Assistència Sanitària s'adscriu el Servici d'Anàlisi de Sistemes d'Informació Sanitària, que exercirà les funcions següents  
- Coordinar i unificar les iniciatives d'administració explotació i anàlisi de dades.  
- Garantir la fiabilitat, qualitat i unicitat de la informació emmagatzemada en els diferents sistemes d'informació.  
- Administrar l'accés als sistemes de gestió del coneixement atenent als criteris establits pels responsables de la informació, vetlant per la confidencialitat de la informació.  
- Establir normes, estàndards i metodologies per a la gestió de la informació sanitària que garantisquen la seua homogeneïtat.  
- Desenrotllar i coordinar el funcionament del Sistema Normalitzat de Catàlegs de la Conselleria de Sanitat que mantinga, a disposició de les diverses aplicacions de la Conselleria de Sanitat, el conjunt de catàlegs corporatius compartits, garantint-ne la unicitat, així com la consistència i normalització de continguts.   
- Coordinar les actuacions de les unitats de documentació clínica i admissió dels departaments.  
- Gestionar les dades d'hospitals, sistemes d'informació d'atenció especialitzada i alta hospitalària dels centres sanitaris i hospitals de la Comunitat Valenciana.  
- Col·laborar amb el Ministeri amb competències en matèria de planificació d'estadística sanitària proporcionant informació estadística de dades d'hospitals, atenció especialitzada i alta hospitalària dels centres sanitaris i hospitals de la Comunitat Valenciana.  
3. A la Subdirecció General de Planificació i Gestió Sanitària li correspon planificar, dirigir, controlar, coordinar i supervisar les unitats següents:  
a) El Servici de Planificació i Gestió dels Recursos Assistencials, que exercirà les funcions següents:   
- Planificació, gestió i avaluació dels recursos assistencials, proposant l'adequació d'estos per a la correcta prestació d'una assistència sanitària integral, integrada, eficaç, eficient, segura, oportuna, orientada al pacient, homogènia i adaptada a la normativa vigent.   
  
- Desenrotllar la cartera de servicis i el catàleg de prestacions dels centres sanitaris.  
- Proposar indicadors alineats al quadro de comandaments dels acords de gestió del sistema sanitari valencià i posterior seguiment i avaluació.  
b) El Servici de Planificació i Gestió de Programes i Servicis Sanitaris, que exercirà les funcions següents:  
- Potenciar el desenrotllament i implantació de programes sanitaris així com el seguiment i avaluació d'estos.  
- Gestionar estratègies i iniciatives per a la implantació de programes de salut.  
- Planificació i organització dels servicis assistencials.  
- Proposar indicadors alineats al quadro de comandaments dels acords de gestió del sistema sanitari valencià i posterior seguiment i avaluació.  
c) El Servici de Protocol·lització i Integració Assistencial exercirà les funcions següents:   
- Impulsar l'elaboració de protocols i guies de pràctica clínica.  
- Potenciar el desenrotllament i homogeneïtzació de les distintes alternatives assistencials: atenció domiciliària, cirurgia sense ingrés i hospital de dia.  
- Desenrotllar i implantar formules d'integració assistencial per a l'atenció de pacients crònics complexos o que requerisquen cures pal·liatives, i dels seus cuidadors.  
- Desenrotllar i avaluar noves fórmules organitzatives dels centres sanitaris.   
- Desenrotllar i implantar la gestió per processos integrats.  
- Proposar indicadors alineats al quadro de comandaments dels acords de gestió del sistema sanitari valencià i posterior seguiment i avaluació.  
d) El Servici d'Atenció al Pacient Crònic i d'Hospitals de Mitjana i Llarga Estada, que exercirà les funcions següents:   
- Impulsar la política sociosanitària, en el marc de les estratègies del sistema sanitari valencià per a l'atenció sanitària a les persones majors i als malalts crònics de la Comunitat Valenciana.   
- Coordinar i integrar tots els dispositius assistencials amb altres unitats del Consell.  
- Seguiment i avaluació dels recursos i indicadors d'activitat dels centres d'atenció a pacients de llarga estada i crònics (HACLE).  
  
- Desenrotllar i implantar el Pla integral de cures pal·liatives de la Comunitat Valenciana.  
- Proposar indicadors alineats al quadro de comandaments dels acords de gestió del sistema sanitari valencià i posterior seguiment i avaluació.  
4. A la Subdirecció General d'Activitat Assistencial li correspon planificar, dirigir, controlar, coordinar i supervisar les unitats següents:  
  
a) El Servici de Gestió de l'Activitat Assistencial exercirà les funcions següents:   
- Gestió i coordinació de l'activitat assistencial.  
- Elaboració, seguiment i avaluació dels indicadors de l'activitat assistencial, integrats dins del quadro de comandaments.  
- Monitorització, anàlisi i aplicació de mesures per a la consecució d'objectius establits en el Pla Estratègic del sistema sanitari valencià.  
  
- Avaluació i seguiment del Pla de Garantia de no Demores.  
- Proposar indicadors alineats amb els acords de gestió, el seu seguiment i avaluació, en l'àmbit de l'activitat del servici.  
b) El Servici de Salut Mental, que exercirà les funcions següents:   
- Coordinar l'actuació de les unitats de salut mental, que tenen com a prestació bàsica l'atenció integral al pacient.  
- Impulsar la rehabilitació i integració dels pacients amb patologia mental.  
- Gestionar i planificar els servicis i programes de salut mental.  
- Impulsar, proposar i coordinar el Pla director de Salut Mental de la Comunitat Valenciana, així com el seguiment de les accions previstes.  
  
- Seguiment i avaluació dels indicadors d'activitat dels centres d'atenció a pacients de salut mental.  
- Proposar indicadors alineats amb els acords de gestió, el seu seguiment i avaluació, en l'àmbit de l'activitat del servici.  
c) El Servici de Gestió, que exercirà les funcions següents:  
- Preparació i tramitació dels convenis, concerts i subvencions en matèria de drogodependències i altres trastorns addictius.  
- Tramitació dels expedients d'acreditació i registre dels centres i servicis d'atenció i prevenció de drogodependències.  
- Tramitació dels expedients sancionadors en matèria de drogodependències i altres trastorns addictius.  
- Altres funcions de gestió administrativa i coordinació de les unitats, servicis i programes d'atenció i prevenció de les drogodependències i altres trastorns addictius.  
d) El Servici d'Atenció Sanitària a les Urgències i les Emergències exercirà les funcions següents:  
- Gestionar l'atenció urgent assegurant la coordinació de tots els dispositius assistencials d'urgències i emergències.   
- Realitzar el control i avaluació de l'activitat urgent de tots els dispositius que presten atenció a la urgència i emergència en l'àmbit de la Comunitat Valenciana.  
- Coordinar els recursos sanitaris en emergències amb els organismes no sanitaris implicats en la resposta a catàstrofes i emergències. Participar en l'elaboració de plans de Protecció Civil i mantindre actualitzats els plans d'emergències sanitàries.  
- Proposar indicadors alineats amb els acords de gestió, el seu seguiment i avaluació, en l'àmbit de l'activitat del servici.  
5. A la Subdirecció General de Concerts i Tecnologia Sanitària, li correspon planificar, dirigir, controlar, coordinar i supervisar les unitats següents:  
a) El Servici de Concerts, que exercirà les funcions següents:  
- Realitzar les propostes de contractes i convenis amb centres i servicis aliens a la xarxa assistencial del sistema sanitari valencià.  
- Realitzar la gestió, coordinació, seguiment i avaluació de l'activitat assistencial concertada.   
- Proposar els indicadors corresponents al seu àmbit d'activitat per a la seua valoració en els acords de gestió i disposar el seguiment del seu compliment.   
b) El Servici de Gestió de la Derivació Externa de Pacients i Tecnologia Sanitària, que exercirà les funcions següents:  
- Autorització, tramitació i control de la derivació de pacients a centres i servicis externs a la xarxa assistencial del sistema sanitari valencià.   
- Estudi de les necessitats per a l'elaboració del Pla d'Inversió d'Equipament i Tecnologia Sanitària orientat a la millora de la qualitat tècnica.   
- Monitoritzar i analitzar les incidències en recursos tecnològics i equipament sanitari.   
- Realitzar assessoria tècnica en els processos de contractació d'equipament i tecnologia sanitària.   
- Proposar els indicadors corresponents al seu àmbit d'activitat per a la seua valoració en els acords de gestió i disposar el seguiment del seu compliment.  
- Coordinació de l'activitat de transplantaments.  
Secció segona  
De la Direcció General de Farmàcia i Productes Sanitaris  
  
Article 10. La Direcció General de Farmàcia i Productes Sanitaris  
1. La Direcció General de Farmàcia i Productes Sanitaris, sota la dependència de la Secretaria Autonòmica de Sanitat, exercix les competències establides en l'article 70 de la Llei del Consell, així com les restants previstes en l'ordenament jurídic, respecte a les matèries següents: planificació de recursos farmacèutics, ordenació, racionalització i control de l'ús del medicament, provisió i assistència farmacèutica, així com prestacions complementàries.  
2. En el desenrotllament de les competències establides en el paràgraf anterior caldrà ajustar-se especialment a les funcions següents: programa d'estudis clínics de medicaments i productes sanitaris, desenrotllament i aplicació de bases de dades i guies farmacoterapèutiques, desenrotllament i explotació del gestor informàtic de prestació farmacèutica, ortoprotètica, d'ordenació i control de productes farmacèutics, desenrotllament i aplicació del sistema de classificació de pacients basant-se en morbiditat i dels observatoris farmacoterapèutics, farmacovigilància, seguretat, efectivitat i avaluació econòmica de productes farmacèutics.  
  
Article 11. De les unitats administratives de la Direcció General de Farmàcia i Productes Sanitaris  
1. La Direcció General de Farmàcia i Productes Sanitaris s'estructura en les unitats següents:  
Subdirecció General de Posicionament Terapèutic i Farmacoeconomia, de la qual al seu torn depenen:  
- Servici d'Assistència Farmacèutica i Dietoterapèutica  
- Servici d'Assistència Ortoprotètica  
- Servici d'Ordenació, Control i Vigilància de Productes Farmacèutics  
2. A la Subdirecció General de Posicionament Terapèutic i Farmacoeconomia li correspon planificar, coordinar, dirigir, controlar i supervisar els servicis següents:  
a) El Servici d'Assistència Farmacèutica i Dietoterapèutica té encomanades les funcions següents:  
- Gestió tecnicoadministrativa de les comissions clíniques d'hormona del creixement i esclerosi múltiple, així com les comissions especials hospitalàries d'avaluació, entre altres, de medicaments oncològics, antiinfecciosos i de medicaments biològics.  
- Gestió tecnicoadministrativa de les comissions i comités en l'àmbit dels medicaments d'alt impacte sanitari i/o econòmic.  
- Gestió tecnicoadministrativa dels estudis postautorització de medicaments.  
- Activitats en el marc de la informació de l'atenció farmacèutica, en tots els àmbits assistencials.  
- Gestió tecnicoadministrativa de l'oferta de productes farmacèutics inclosos en la prestació farmacèutica i dietoterapèutica del sistema sanitari valencià.  
- Gestió tecnicoadministrativa dels programes de subministrament directe de productes farmacèutics (Supro/Sumed) a les residències sociosanitàries.  
- Proposar noves incorporacions de medicaments en els concursos públics a través de la central de compres i avaluar-ne semestralment l'impacte, fomentant les licitacions per equivalents terapèutics.  
- Elaborar, revisar i supervisar els concerts amb proveïdors en matèria d'utilització de medicaments i productes dietoterapèutics en l'àmbit del sistema sanitari valencià.  
- Distribució i control de segells i talonaris de receptes oficials del sistema sanitari valencià.  
b) El Servici d'Assistència Ortoprotètica exercirà les funcions següents:  
- Gestió tecnicoadministrativa de la comissió reguladora de la prestació ortoprotètica i de les subcomissions clíniques, entre altres, d'implants d'endopròtesi cardiovasculars, lents intraoculars i cadires elèctriques.  
- Elaborar, revisar i supervisar els concerts amb proveïdors en matèria de productes sanitaris del sistema sanitari valencià.  
- Gestionar i coordinar les prestacions ortopèdiques, reintegrament de gastos i transport sanitari no concertat.  
  
- Realitzar l'autorització de dietes d'estada per assistència sanitària.  
  
- Tramitar les qüestions relatives a convenis internacionals.  
- Realitzar l'autorització a les empreses, per als seus servicis de prevenció, de l'assistència medicofarmacèutica als seus treballadors.  
c) El Servici d'Ordenació, Control i Vigilància de Productes Farmacèutics, que exercirà les funcions següents:  
- Supervisar, coordinar i avaluar la xarxa autonòmica de vigilància de productes farmacèutics així com el Centre Valencià de Farmacovigilància.  
- Gestió tecnicoadministrativa de la comissió d'estudis clínics de productes sanitaris.  
- Gestió tecnicoadministrativa de les comissions i comités en l'àmbit de la prescripció i dispensació de medicaments en situacions especials.  
- Supervisar, coordinar i avaluar el sistema operatiu de gestió d'alertes farmacèutiques, desabastiments, subministrament insuficient i comunicació de riscos de medicaments.  
- Realitzar la gestió i coordinació del marc d'activitats, així com el control efectiu en matèria de distribució de medicaments, indústria farmacèutica i cosmètica.  
- Realitzar la gestió i coordinació del marc d'activitats, així com el control efectiu en matèria d'estupefaents i psicòtrops.  
- Realitzar la gestió i coordinació del marc d'activitats, així com el control efectiu sobre la regulació dels productes sanitaris.   
- Realitzar la gestió i coordinació del marc d'activitats, així com el control efectiu sobre la regulació dels medicaments veterinaris.  
  
- Planificar els recursos farmacèutics i fixar els criteris d'autorització i definició de les condicions de l'exercici de l'activitat professional farmacèutica.  
- Fixar els criteris i procediments d'autorització, classificació i registre dels centres, servicis i establiments farmacèutics, així com d'aquells centres, establiments i servicis l'objecte dels quals siguen els productes sanitaris.  
- Realitzar la gestió i coordinació del marc d'activitats, així com el control efectiu de l'organització i vigilància dels servicis d'urgències, torns de guàrdia, horaris, vacacions i de l'assistència prestada per les oficines de farmàcia i la resta de servicis i establiments farmacèutics.  
  
  
Secció tercera  
De la Direcció General d'Ordenació, Avaluació, Investigació, Qualitat i Atenció al Pacient  
  
Article 12. La Direcció General d'Ordenació, Avaluació, Investigació, Qualitat i Atenció al Pacient  
La Direcció General d'Ordenació, Avaluació, Investigació, Qualitat i Atenció al Pacient, sota la dependència de la Secretaria Autonòmica de Sanitat, exercix les competències establides en l'article 70 de la Llei del Consell, així com les restants previstes en l'ordenament jurídic, respecte a les matèries següents: atenció i comunicació al pacient, avaluació i qualitat assistencial, acreditació, autorització i registre de centres, servicis i establiments sanitaris i investigació sanitària.  
  
  
Article 13. De les unitats administratives de la Direcció General d'Ordenació, Avaluació, Investigació, Qualitat i Atenció al Pacient  
  
1. La Direcció General d'Ordenació, Avaluació, Investigació, Qualitat i Atenció al Pacient s'estructura en les unitats següents:  
Subdirecció General d'Avaluació, Investigació, Qualitat i Atenció al Pacient, de la qual al seu torn depenen:  
- Servici d'Avaluació, Qualitat Assistencial i Seguretat del Pacient  
  
- Servici d'Investigació, Desenrotllament i Innovació Sanitària  
- Servici d'Atenció i Comunicació amb el Pacient  
Subdirecció General d'Ordenació Sanitària, de la qual al seu torn depenen:  
- Servici d'Acreditació, Autorització i Registre de Centres, Servicis i Establiments Sanitaris.   
2. A la Subdirecció General d'Avaluació, Investigació, Qualitat i Atenció al Pacient li correspon planificar, dirigir, controlar, coordinar i supervisar les unitats següents:  
a) El Servici d'Avaluació, Qualitat Assistencial i Seguretat del Pacient, que tindrà encomanades les següents funcions  
- Establir estratègies per a l'avaluació contínua de la qualitat assistencial i seguretat del pacient.  
- Promoure la millora contínua de la qualitat assistencial i seguretat del pacient en els centres i servicis assistencials i en les unitats administratives de la Conselleria de Sanitat.  
- Avaluar les tecnologies sanitàries i els procediments clínics, com a suport a les decisions clíniques i de gestió.  
- Certificar la qualitat de centres i servicis sanitaris per mitjà de criteris de qualitat establits en manuals de qualitat elaborats per la Conselleria de Sanitat.  
- Gestionar el Registre Autonòmic de Certificació en Qualitat i Seguretat de Centres i Servicis Sanitaris.  
b) El Servici d'Investigació, Desenrotllament i Innovació Sanitària, que exercirà les funcions següents:  
- Establir, gestionar, coordinar i avaluar un marc global que permeta el desenrotllament de la investigació i la innovació en l'àmbit sanitari.  
  
- Promoure i facilitar el desenrotllament de la investigació orientada a la fonamentació científica en la presa de decisions en matèria de salut, amb especial atenció a la seua rellevància, qualitat i aplicació de resultats a la pràctica clínica.  
- Organitzar, gestionar, coordinar i avaluar les diferents activitats encaminades a l'impuls i foment de la investigació, desenrotllament i innovació sanitària.  
- L'impuls, la coordinació i el seguiment de plataformes cientificotecnològiques que promoguen el desenrotllament i la innovació en l'àmbit sanitari.  
- La coordinació dels centres i estructures de gestió d'investigació vinculades a l'àmbit sanitari públic de la Comunitat Valenciana  
  
- L'impuls, la coordinació i el seguiment d'iniciatives de col·laboració publicoprivades en matèria d'investigació sanitària i biomèdica.  
- Participar amb altres òrgans i institucions de l'àmbit de la Conselleria en el seguiment i desenrotllament dels plans i projectes d'investigació, desenrotllament i innovació sanitària.  
- Reconéixer l'interés sanitari per a actes de caràcter científic que tinguen lloc a la Comunitat Valenciana.  
c) El Servici d'Atenció i Comunicació amb el Pacient, que tindrà encomanades les funcions següents:  
- Potenciar la relació i col·laboració amb les associacions de pacients, de ciutadans i de voluntariat.  
- Promoure la divulgació d'informació sanitària orientada al pacient.  
- Impulsar actuacions encaminades a l'aprenentatge de l'autoatenció dels pacients.  
- Coordinar l'actuació dels Servicis d'Atenció i Informació al Pacient dels centres sanitaris.  
- Expedir les targetes d'identificació del personal que presta servicis en els centres sanitaris dependents de la Conselleria de Sanitat.  
- Analitzar i avaluar les queixes, suggeriments i agraïments formulades pels pacients de la Comunitat Valenciana a fi de contribuir a la millora contínua dels servicis sanitaris.  
- Vetlar pel compliment de la protecció dels drets dels pacients reconeguts en la legislació vigent.  
- Col·laborar amb altres institucions i organismes amb competències en matèria de drets i obligacions dels pacients.  
- Gestionar el Registre de Voluntats Anticipades de la Comunitat Valenciana i la seua connexió amb el Registre Nacional d'Instruccions Prèvies.  
3. A la Subdirecció General d'Ordenació Sanitària li correspon planificar, dirigir, controlar, coordinar i supervisar les unitats següents:  
  
a) El Servici d'Acreditació, Autorització i Registre de Centres, Servicis i Establiments Sanitaris exercirà les funcions següents:  
- Establir els requisits i el procediment per a l'autorització sanitària dels centres i servicis sanitaris.  
- Gestionar el Registre Autonòmic de Centres, Servicis i Establiments Sanitaris.  
- Autoritzar la creació de biobancs a la Comunitat Valenciana.  
- Gestionar el Registre Autonòmic de Biobancs de la Comunitat Valenciana.  
- Autoritzar els centres amb activitat d'extracció i trasplantament d'òrgans, teixits i cèl·lules.  
- Certificar el compliment dels requisits de les institucions sanitàries per a l'elaboració de concert/conveni en el desenrotllament de la docència universitària.  
- Col·laborar amb altres organismes amb competències en matèria de registre de biobancs i de centres, servicis i establiments sanitaris.  
  
- Coordinar les unitats territorials amb competència en matèria d'acreditació i autorització de centres i servicis sanitaris.  
  
Secció quarta  
De la Direcció General de Salut Pública  
  
Article 14. La Direcció General de Salut Pública  
1. La Direcció General de Salut Pública, sota la dependència de la Secretaria Autonòmica de Sanitat, exercix les competències establides en l'article 70 de la Llei del Consell, així com les restants previstes en l'ordenament jurídic, respecte a les matèries següents: coordinació de centres i programes de salut pública i estratègies de salut especialment orientades cap a la prevenció, protecció i promoció de la salut, vigilància i control epidemiològic, seguretat alimentària, pla de salut i totes aquelles actuacions que garantisquen la salut de la població.  
  
2. En el desenrotllament de les competències establides en el paràgraf anterior, caldrà ajustar-se especialment a les funcions següents: exercici de l'autoritat sanitària en els termes establits en la normativa vigent, inscripció, registre i autorització, quan siga necessari, de qualsevol entitat la regulació normativa de la qual estiga adscrita competencialment a la Direcció General de Salut Pública i coordinació de les actuacions transversals de la Direcció General, incloent-hi la comunicació, investigació, formació i qualitat.   
  
Article 15. De les unitats administratives de la Direcció General de Salut Pública  
1. La Direcció General de Salut Pública s'estructura en les unitats següents:  
- Servici del Pla de Salut  
Subdirecció General de Promoció de la Salut i Prevenció, de la qual al seu torn depenen:  
- Servici de Promoció i Protecció de la Salut  
- Servici de Salut Infantil i de la Dona  
- Servici del Pla Oncològic   
Subdirecció General d'Epidemiologia i Vigilància de la Salut, de la qual al seu torn depenen:  
- Servici de Vigilància i Control Epidemiològic  
- Servici d'Estudis Epidemiològics i Estadístiques Sanitàries  
Subdirecció General de Seguretat Alimentària, de la qual al seu torn depenen:  
- Servici de Planificació i Anàlisi Alimentària  
- Servici de Gestió del Risc Alimentari  
2. Directament dependent de la Direcció General de Salut Pública s'adscriu el Servici del Pla de Salut, que exercirà les funcions següents:  
  
- Dirigir i coordinar el disseny, seguiment i avaluació del Pla de Salut de la Comunitat Valenciana.  
- Coordinar el desenrotllament d'estratègies, projectes i programes que es desprenguen del Pla de Salut, col·laborant amb altres òrgans de la Conselleria, amb la resta dels departaments de la Generalitat i altres agents de l'àmbit de la salut.  
- Dissenyar, desenrotllar i analitzar les enquestes per a mesurar la salut, qualitat de vida i benestar de la població.  
- Col·laborar en la planificació, programació, implantació i avaluació de les polítiques d'investigació, desenrotllament i innovació sanitària en l'àmbit de la Conselleria.  
3. A la Subdirecció General de Promoció de la Salut i Prevenció li correspon planificar, dirigir, controlar, coordinar i supervisar els servicis següents:   
a) El Servici de Promoció i Protecció de la Salut, que exercirà les funcions següents:  
- Identificar i intervindre sobre els determinants de la salut, realitzant actuacions basades en la transversalitat i eficiència del conjunt dels recursos, tant públics com privats.  
- Definir estratègies en matèria de promoció de la salut i prevenció de les principals malalties, transmissibles i no transmissibles, a través de la participació, formulació i coordinació de plans i programes d'intervenció específics, incloent-hi el Pla del VIH/SIDA, Pla d'Alimentació i Activitat Física i les estratègies envelliment actiu i de salut laboral per a la Comunitat Valenciana, entre altres.  
- Establir estratègies específiques a col·lectius d'especial vulnerabilitat en matèria de promoció i prevenció de la salut.  
- Dissenyar, gestionar, analitzar i avaluar les activitats d'informació i educació per a la salut orientades a fomentar estils de vida sans en la població.  
- Exercir les competències sanitàries en prevenció de malalties laborals i salut laboral, en la comunicació de malalties que podrien qualificar-se com a malalties professionals, incloent-hi les relatives a autorització de les instal·lacions sanitàries i inspecció de les activitats.  
  
- Gestionar i desenrotllar les competències de l'Administració sanitària sobre les entitats col·laboradores de la Seguretat Social en la gestió de les contingències laborals.  
- Vigilància sanitària sobre productes químics en l'àmbit laboral.  
  
b) El Servici de Salut Infantil i de la Dona, que exercirà les funcions següents:  
- Dissenyar, gestionar, analitzar i avaluar els plans i programes de salut dirigits a millorar l'estat de salut de la dona durant l'embaràs, part i puerperi, així com de la població infantil i adolescent.  
- Definir els criteris en matèria de vacunació de la població infantil i adulta de la Comunitat Valenciana, així com la gestió del programa de vacunes en l'àmbit de la Comunitat Valenciana.  
- Anàlisi i monitorització de la salut perinatal, incloent-hi el cribratge neonatal de defectes congènits, i de la salut en la infància i adolescència.  
- Prevenció de problemes de salut amb especial rellevància: violència en la infància, sobrepés i obesitat infantil, trastorns de la conducta alimentària i salut mental, i salut bucodental infantil.  
c) El Servici del Pla Oncològic, exercirà la funció de gestionar, analitzar i avaluar el Pla Oncològic de la Comunitat Valenciana, i especialment:  
- Impulsar les accions i busca de sinergies en matèria de prevenció, promoció i investigació en càncer.  
- Col·laborar en el desenrotllament de la xarxa de biobancs de la Comunitat Valenciana pel que fa a tumors.  
- Recolzar i avaluar el compliment dels objectius i accions del Pla pel que fa a assistència sanitària al pacient oncològic, atenció al xiquet oncològic i cures pal·liatives, tot això a través dels servicis competents.   
  
- Col·laborar en el manteniment del sistema d'informació oncològic de la Comunitat Valenciana.  
- Fomentar la participació dels professionals en l'actuació coordinada i eficient en esta patologia i l'elaboració de guies i protocols de diagnòstic i tractament del càncer.  
- Crear vies de participació activa amb la comunitat en matèria d'educació, prevenció, promoció i assistència.  
4. La Subdirecció General d'Epidemiologia i Vigilància de la Salut tindrà entre les seues funcions la vigilància de la salut i la vigilància i control de la sanitat ambiental sobre tots aquells factors i elements que puguen suposar un risc per a la salut i especialment, la vigilància sanitària i el control sobre les aigües de consum humà i la prevenció de legionel·losi.  
A la Subdirecció General d'Epidemiologia i Vigilància de la Salut li correspon planificar, dirigir, controlar, coordinar i supervisar els servicis següents:  
a) El Servici de Vigilància i Control Epidemiològic, que exercirà les funcions següents:  
- Organitzar, coordinar i avaluar la vigilància epidemiològica de les malalties transmissibles a través del sistema de notificació de malalties i sistema d'informació microbiològica.  
- Gestionar, controlar, coordinar i avaluar els brots epidèmics i malalties emergents per mitjà del sistema d'alerta precoç i resposta.  
  
- Organitzar, coordinar i avaluar els programes específics de prevenció i control de malalties transmissibles.  
- Difondre la informació procedent de la vigilància epidemiològica a tots els nivells de la Xarxa Valenciana de Vigilància en Salut Pública.  
  
b) El Servici d'Estudis Epidemiològics i Estadístiques Sanitàries, que exercirà les funcions següents:  
- Dissenyar, desenrotllar i analitzar el Sistema d'Informació en Salut Pública que permeta conéixer i actuar sobre l'estat de salut de la població, els factors de risc que incidisquen sobre esta i les desigualtats en salut, així com gestionar la difusió d'esta informació a tots els nivells del sistema sanitari.   
- Gestió del Sistema d'Informació en Salut Pública.  
- Realitzar l'anàlisi epidemiològica sistemàtic de l'estat de salut.   
  
- Realitzar els estudis epidemiològics específics per a un millor coneixement de la situació de salut de la Comunitat Valenciana.  
- Gestionar, coordinar i avaluar els registres d'interés en salut pública (interrupció voluntària de l'embaràs, xarxa sentinella, insuficiència renal, entre altres).   
- Dissenyar, desenrotllar i analitzar el Sistema d'Informació Oncològic  
- Realitzar l'estudi i anàlisi epidemiològica de la mortalitat i les seues causes.  
- Elaborar les estadístiques sanitàries derivades de la informació epidemiològica.  
5. La Subdirecció General de Seguretat Alimentària, tindrà entre les seues funcions la de dirigir i gestionar la Xarxa de Laboratoris de Salut Pública, així com avaluar la tecnologia i metodologies analítiques en matèria de seguretat alimentària i sanitat ambiental i promoure la implantació de les més adequades.   
A la Subdirecció General de Seguretat Alimentària li correspon planificar, dirigir, controlar, coordinar i supervisar els servicis següents:   
  
a) El Servici de Planificació i Anàlisi Alimentària, que exercirà les funcions següents:   
- Elaborar, actualitzar i avaluar el Pla de Seguretat Alimentària.  
- Definir estratègies, planificar, normalitzar, ordenar i supervisar les actuacions del control oficial i el programa de control oficial d'aliments.  
  
- Elaborar i gestionar el Sistema d'Informació de Seguretat Alimentària.  
- Elaborar instruccions documentades sobre la planificació del control oficial, el mostreig normalitzat i les tècniques de control.  
b) El Servici de Gestió del Risc Alimentari, que exercirà les funcions següents:  
- Estudiar, valorar i gestionar els programes de control oficial d'aliments.  
- Tramitar i gestionar els expedients d'autorització sanitària de funcionament d'indústries i establiments alimentaris, i de les entitats de formació de manipuladors d'aliments i gestionar-ne els registres.  
  
- Gestionar el sistema d'intercanvi ràpid d'informació sobre alertes i notificacions de caràcter alimentari.  
- Gestionar el programa d'escorxadors.  
- Avaluar la conformitat dels sistemes d'autocontrol aplicats per les empreses alimentàries per mitjà d'auditories de verificació.  
  
CAPÍTOL III  
De la Subsecretaria  
  
Article 16. La Subsecretaria  
1. Sota la directa dependència de la persona titular de la Conselleria, la Subsecretaria té atribuïdes les competències i funcions establides per l'article 69 de la Llei del Consell, així com els recursos humans de la sanitat, recursos econòmics, responsabilitat patrimonial, la inspecció de servicis sanitaris, la prevenció de riscos laborals en l'àmbit sanitari i les relatives a la formació del personal al servici del sistema sanitari valencià.  
2. De la Subsecretaria depenen directament les direccions generals següents:  
a) Direcció General de Recursos Humans de la Sanitat  
b) Direcció General de Recursos Econòmics  
  
Article 17. De les unitats administratives dependents de la Subsecretaria  
1. De la Subsecretaria depenen les unitats següents administratives:   
  
Secretaria General Administrativa, de la qual al seu torn depenen:  
- Servici de Coordinació i Suport Tècnic  
- Servici de Responsabilitat Patrimonial  
Subdirecció General d'Inspecció de Servicis Sanitaris i Prevenció de Riscos Laborals, de la qual al seu torn depenen:  
- Servici d'Inspecció de Servicis Sanitaris  
- Servici de Prevenció de Riscos Laborals  
Subdirecció General de l'Escola Valenciana d'Estudis de la Salut, de la qual al seu torn depenen:  
- Servici de Gestió Administrativa  
- Servici de Docència  
2. De conformitat amb l'article 73 de la Llei del Consell, la Secretaria General Administrativa és la unitat que, com a màxim òrgan del nivell administratiu, presta suport a la persona titular de la Subsecretaria i, sota l'autoritat d'esta, atén els servicis generals de la Conselleria.   
  
A la Secretaria General Administrativa li correspon planificar, dirigir, controlar, coordinar i supervisar les unitats següents:   
a) El Servici de Coordinació i Suport Tècnic, que exercirà les funcions següents:  
- Coordinar i impulsar la tramitació dels projectes normatius, així com col·laborar amb els òrgans superiors i directius en l'elaboració d'estos.  
- Racionalització dels procediments administratius, en coordinació amb la resta de departaments de la Conselleria.  
- Assistència tècnica a les direccions generals per a la preparació de convocatòries de subvencions i concerts, així com per a la implantació de procediments de gestió.  
- Coordinació, seguiment, supervisió i impuls de la tramitació dels convenis de col·laboració a subscriure per la Conselleria, així com la remissió dels convenis subscrits en el Registre de Convenis.  
- Estudi i proposta sobre normalització de documentació administrativa.  
- Supervisió i remissió dels expedients corresponents als assumptes que s'hagen d'elevar a la Comissió de Secretaris Autonòmics i Subsecretaris i al Consell per a la seua aprovació o coneixement, preparar l'informe de la Subsecretaria i traslladar els acords al centre directiu corresponent de la Conselleria.  
- Assistència tècnica i administrativa al Consell de Salut de la Comunitat Valenciana i coordinació dels consells de Salut dels distints departaments de salut.  
- Elaboració d'informes tecnicojurídics relatius a l'activitat competencial de la Subsecretaria.  
- Gestionar els assumptes generals, com ara règim interior, parc mòbil, manteniment d'instal·lacions, registre general d'entrada i eixida de documents, l'arxiu general i la gestió i coordinació de les diferents oficines d'informació pública de la Conselleria.  
- Qualsevol altra funció que se li assigne relacionada amb la coordinació i ordenació administrativa en l'àmbit competencial de la Subsecretaria.  
b) El Servici de Responsabilitat Patrimonial, que exercirà les funcions següents:  
- Tramitar i realitzar les propostes motivades de resolució d'expedients de reclamacions de responsabilitat patrimonial de l'Administració en matèria sanitària.  
- Gestionar les pòlisses d'assegurances de responsabilitat civil-patrimonial i exercitar, si és el cas, les accions legals tendents al recobrament de sinistres rebutjats.  
- Qualsevol altra funció que se li assigne en matèria de responsabilitat patrimonial.  
3. A la Subdirecció General d'Inspecció de Servicis Sanitaris i Prevenció de Riscos Laborals li correspon planificar, dirigir, controlar, coordinar i supervisar els servicis següents:  
a) El Servici d'Inspecció de Servicis Sanitaris, que exercirà les funcions següents:  
- Inspecció de les prestacions de la cartera de servicis del sistema sanitari valencià, així com la inspecció en matèria d'activitats de formació, investigació i tutela dels drets i deures de les ciutadanes i dels ciutadans. Participar en les comissions de docència i en les auditories als centres acreditats per a la docència.   
- Inspecció de centres i servicis sanitaris, tant públics com privats. emissió dels informes preceptius que se li atribuïsquen en els procediments d'autorització.  
- Inspecció en matèria de prestacions del Sistema de Seguretat Social: gestió de la incapacitat temporal i dels acords/convenis amb l'Institut Nacional de la Seguretat Social i les entitats col·laboradores.  
  
- Inspecció de servicis sanitaris en matèria de responsabilitat sanitària i administrativa: expedients de responsabilitat patrimonial, disciplinaris, valoració del dany corporal, etc.  
- Inspecció de la prestació farmacèutica i productes sanitaris. Visat d'inspecció.  
- Inspecció de servicis sanitaris en matèria de sistema d'informació.  
  
- Així com qualsevol altra que li encomane la normativa vigent o li l'ordene l'òrgan competent.  
b) El Servici de Prevenció de Riscos Laborals, que exercirà les funcions encomanades i previstes en la Llei de Prevenció de Riscos Laborals i en la seua normativa de desplegament referides exclusivament al personal que presta servicis en institucions sanitàries de la Conselleria de Sanitat i el personal comprés en el Decret 71/1989, de 15 de maig, del Consell de la Generalitat Valenciana, sobre regulació dels òrgans de gestió del personal de la Conselleria de Sanitat i Consum i òrgans dependents.  
4. La Subdirecció General de l'Escola Valenciana d'Estudis de la Salut (EVES) és una unitat administrativa directament dependent de la Subsecretaria, per al suport cientificotècnic en matèria de formació, docència i investigació. La formació i la docència comprenen la relativa a pregrau, postgrau, especialitzada, contínua i continuada. Li correspon la formació permanent dels professionals del sistema sanitari valencià i en l'exercici de les seues funcions garantirà el compliment del Sistema de Qualitat dels Plans Formatius de la Conselleria de Sanitat.  
  
A la Subdirecció General de l'Escola Valenciana d'Estudis de la Salut li correspon planificar, dirigir, controlar, coordinar i supervisar les unitats següents:  
a) El Servici de Gestió Administrativa, que exercirà les funcions següents:  
- Gestionar i controlar els assumptes generals de l'EVES.  
- Realitzar la gestió administrativa, econòmica i pressupostària, i tramitar les contractacions necessàries.  
- Preparar estudis i informes tècnics sobre matèries pròpies de l'EVES i de viabilitat dels programes d'actuació en matèria de formació.  
- Elaborar convenis de col·laboració amb universitats, col·legis professionals o qualsevol altre organisme relacionat amb la formació sanitària.  
- Impulsar i coordinar la biblioteca i plataforma de revistes electròniques.  
- Gestionar la convocatòria d'ajudes a projectes d'investigació en matèries de la seua competència.  
- Homologar les activitats formatives en matèria sanitària obtingudes en altres comunitats autònomes.  
- Gestionar el reconeixement de les qualificacions professionals de la branca sanitària obtingudes en altres estats membres de la Unió Europea i l'acreditació dels títols formatius de la branca sanitària expedits a la Comunitat Valenciana per a l'exercici de la professió en un altre estat membre de la Unió Europea.  
- Coordinar els recursos assistencials per a la formació practicoclínica dels estudiants de ciències de la salut en el sistema sanitari valencià.  
b) El Servici de Docència, que exercirà les següents funcions en relació amb els professionals de la salut:  
- Detectar les necessitats formatives dels professionals sanitaris i no sanitaris de tots els centres del sistema sanitari valencià.  
- Disseny, planificació i execució dels plans formatius (contínua, continuada, formació pròpia d'Escola).  
- Mantindre un sistema de qualitat en els plans formatius.  
- Assessorar i coordinar els grups d'investigació en salut que així ho requerisquen.  
- Organitzar conferències, congressos i fòrums de debat sobre temes rellevants en l'àmbit sanitari i qualsevol altra activitat d'interés per a la Conselleria de Sanitat.  
- Coordinar les relacions amb organismes nacionals i internacionals en matèria de formació.  
- Col·laborar en activitats formatives promogudes per associacions de pacients i entitats d'acció social dirigides a personal sanitari i no sanitari.  
- Supervisar l'activitat de les unitats docents adscrites a l'EVES.  
  
  
Secció primera  
De la Direcció General de Recursos Humans de la Sanitat  
  
Article 18. La Direcció General de Recursos Humans de la Sanitat  
1. La Direcció General de Recursos Humans de la Sanitat, sota la dependència de la Subsecretaria, exercix les competències establides en l'article 70 de la Llei del Consell, així com les restants previstes en l'ordenament jurídic, respecte a les matèries següents: planificació dels recursos humans, gestió i tramitació dels assumptes relatius al personal al servici del sistema públic valencià de salut, registre, processos de selecció i provisió, assessorament juridicoadministratiu, relacions sindicals i condicions de treball, així com l'ordenació professional.  
  
2. Així mateix, li corresponen exercir la direcció del personal sanitari en virtut del que es disposa en l'article 69.3 de la Llei 5/1983, de 30 de desembre, del Consell.  
  
Article 19. De les unitats administratives de la Direcció General de Recursos Humans de la Sanitat   
1. La Direcció General de Recursos Humans de la Sanitat s'estructura en les unitats següents:   
Subdirecció General de Recursos Humans, de la qual al seu torn depenen:   
- Servici de Gestió de Recursos Humans   
- Servici de Planificació, Selecció i Provisió de Recursos Humans  
  
- Servici d'Ordenació Professional, Plantilles i Registre  
- Servici de Règim Jurídic de Personal  
- Servici de Negociació Col·lectiva, Retribucions i Condicions de Treball  
2. A la Subdirecció General de Recursos Humans li correspon planificar, dirigir, controlar, coordinar i supervisar les unitats següents:  
  
a) El Servici de Gestió de Recursos Humans, que exercirà les funcions següents:  
- Gestionar el personal inscrit en el Registre de Personal de Funció Pública.  
- Tramitar i proposar les corresponents propostes de resolució dels expedients disciplinaris del personal de gestió sanitària.  
- Tramitar i proposar la resolució de tots els assumptes del personal de gestió sanitària adscrit als servicis centrals i territorials les funcions dels quals no estiguen atribuïdes a altres servicis.  
- Realitzar el seguiment i estudi de l'absentisme laboral a través de la informació rebuda dels centres.  
- Gestionar el Pla de Pensions del Personal Sanitari en col·laboració amb l'Oficina del Partícip.  
- Realitzar i proposar l'enquadrament del personal funcionari de gestió sanitària en els cossos, agrupacions professionals funcionarials i escales, de conformitat amb la normativa de la funció pública.  
  
b) El Servici de Planificació, Selecció i Provisió de Recursos Humans, que exercirà les funcions següents:  
- Estudi, anàlisi i planificació de les necessitats de recursos humans.  
- Realitzar l'estudi i la gestió de les ofertes públiques d'ocupació del personal de gestió sanitària.   
- Realitzar l'estudi i la gestió de les distintes convocatòries per a la provisió de llocs del personal de gestió sanitària.  
- Elaborar les propostes de relacions de places que s'han d'incloure en les convocatòries de selecció i provisió per a la seua oportuna cobertura.  
- Tramitar i resoldre els recursos interposats en matèria de selecció i provisió contra els actes dictats pels tribunals i/o comissions d'avaluació.   
- Realitzar la provisió de places de personal directiu així com de direccions del personal de gestió sanitari.   
- Coordinar i realitzar el seguiment dels sistemes implantats per a la selecció de personal amb vinculació de caràcter temporal d'institucions sanitàries, així com la resolució dels recursos i reclamacions que es plantegen en esta matèria.   
- Gestionar la provisió de places per mitjà de les comissions de servicis corresponents, així com les adscripcions en cas de reingrés o reincorporació al servici actiu del personal de gestió sanitària.  
  
c) El Servici d'Ordenació Professional, Plantilles i Registre, que exercirà les funcions següents:  
- Elaborar les propostes de resolució d'expedients de modificació de plantilles, així com les preceptives plantilles i, si és el cas, les relacions de llocs de treball.  
- Gestionar el registre de personal de gestió sanitària, efectuant el control dels actes o resolucions que afecten la vida administrativa d'este personal.  
- Elaborar les propostes de redistribució d'efectius amb motiu de reforma de plantilla així com la reassignació d'efectius com a conseqüència d'un pla d'ocupació.  
- Gestionar la integració del personal transferit al sistema sanitari valencià.   
- Identificació, estudi i planificació de la disponibilitat i necessitats de recursos humans especialitzats en ciències de la salut i la seua repercussió sobre el sistema sanitari valencià.  
- Estudi i proposta, si és el cas, de programes de formació dels recursos humans i definició dels criteris bàsics d'avaluació de les competències dels professionals sanitaris en ciències de la salut.  
- Elaboració de l'oferta anual de les places de formació especialitzada de la Comunitat Valenciana i avaluació de la qualitat de la docència especialitzada.  
- Exercir la secretaria tècnica de l'Observatori de Necessitats de Recursos Humans Sanitaris Especialitzats del Sistema Sanitari Valencià.   
  
- Manteniment del Registre de Professionals Sanitaris de la Comunitat Valenciana.  
d) El Servici de Règim Jurídic de personal exercirà les funcions següents:   
- Emetre tots els informes que li siguen requerits en matèria de règim jurídic de personal de gestió sanitària.   
- Tramitar les reclamacions prèvies de les institucions sanitàries i elaborar les propostes de resolució de tots els recursos que en matèria de personal de gestió sanitària s'interposen contra actes i resolucions dictats per òrgans de la Conselleria, llevat que hagen sigut objecte de delegació en un altre òrgan.   
- Tramitar els expedients d'incompatibilitats del personal de gestió sanitària, així com la gestió de les situacions administratives del referit personal: servicis especials, servicis sota un altre règim jurídic, excedències, així com altres de caràcter anàleg.  
- Gestionar les places vinculades a les quals es referix la normativa sanitària, de caràcter bàsic, en relació amb els convenis i acords subscrits amb les universitats.  
- Mantindre el registre del personal emèrit del sistema sanitari valencià, així com gestionar els tràmits per al seu reconeixement.  
- Assessorar i informar en matèria de règim jurídic, respecte de les normes i instruccions relatives a tots els aspectes relacionats amb el personal de gestió sanitària.  
e) El Servici de Negociació Col·lectiva, Retribucions i Condicions de Treball exercirà les funcions següents:   
- Executar la política de negociació col·lectiva amb les organitzacions sindicals o òrgans de representació del personal del sector de gestió sanitària.   
- Assessorar els òrgans que efectuen la negociació col·lectiva en la Mesa Sectorial de Sanitat, així com donar suport administratiu a esta.  
  
- Estudiar, analitzar, proposar, així com establir criteris sobre el règim retributiu del personal de gestió sanitària, especialment quant a les reclamacions formulades en estes matèries.   
- Establir la normativa relativa a carrera i desenrotllament professional del personal de gestió sanitària, així com proposar la resolució del reconeixement o progressió de grau del personal adscrit als servicis centrals i territorials.  
- Estudi i implantació de sistemes d'incentivació variable del personal de gestió sanitària.  
- Estudiar i elaborar instruccions relatives a jornada, horari, permisos, vacacions i llicències per a la seua aplicació en els respectius centres.   
- Estudi i proposta de les categories professionals del sistema sanitari valencià, així com la creació, la modificació i la supressió.  
  
Secció segona  
De la Direcció General de Recursos Econòmics  
  
Article 20. La Direcció General de Recursos Econòmics  
La Direcció General de Recursos Econòmics, sota la dependència de la Subsecretaria, exercix les competències establides en l'article 70 de la Llei del Consell, així com les restants previstes en l'ordenament jurídic, respecte a les matèries següents: gestió econòmica, pressupostària i comptable, costos i facturació, assegurament sanitari, infraestructures i el seu manteniment, Junta Central de Subministraments i expedients de contractació per a l'aprovisionament de productes i servicis.  
  
  
Article 21. De les unitats administratives de la Direcció General de Recursos Econòmics  
1. La Direcció General de Recursos Econòmics s'estructura en les unitats següents:  
Subdirecció General de Recursos Econòmics, de la qual al seu torn depenen:  
- Servici de Gestió Pressupostària.  
- Servici d'Anàlisi de Costos i Informació Econòmica.  
- Servici de Coordinació i Planificació de Recursos Econòmics.   
  
- Servici d'Assegurament Sanitari.  
Subdirecció General d'Infraestructures, Subministraments i Servicis, de la qual al seu torn depenen:  
- Servici d'Infraestructures.  
- Servici de Coordinació i Planificació de Subministraments i Servicis Generals.  
- Servici d'Aprovisionament i Contractació.  
2. A la Subdirecció General de Recursos Econòmics li correspon planificar, dirigir, controlar, coordinar i supervisar les unitats següents:  
  
a) El Servici de Gestió Pressupostària, que exercirà les funcions següents:  
- Elaborar, realitzar el seguiment i gestionar el pressupost dels distints òrgans i unitats de la Conselleria de Sanitat.   
- Elaboració, preparació i gestió de la nòmina del personal sanitari que presta servicis en els centres i institucions sanitàries adscrits a la Conselleria de Sanitat en els àmbits d'incidències, contingències fiscals i quotes socials, així com la gestió de la nòmina de la resta de personal adscrit a la Conselleria.  
- Elaborar procediments de coordinació en matèria economicopressupostària entre els distints centres de gestió de la Conselleria de Sanitat.  
- Seguiment i control, de l'execució del pressupost d'inversions de la Conselleria de Sanitat.  
- Executar la gestió econòmica i comptable del pressupost de gastos dels distints òrgans i unitats de la Conselleria de Sanitat, tramitant els corresponents documents administratius.  
- Gestionar i realitzar la coordinació dels ingressos pressupostaris per taxes, preus públics, fons finalistes i la resta d'ingressos de dret públic que es generen pels servicis, inversions o béns de les unitats dependents de la Conselleria de Sanitat.  
- Estudiar, valorar i aplicar els resultats dels dissenys i estratègies planificades sobre gestió dels centres i institucions sanitàries de la Conselleria de Sanitat.  
- Efectuar la tramitació i el seguiment pressupostari dels convenis i concerts.  
b) El Servici d'Anàlisi de Costos i Informació Econòmica, que exercirà les funcions següents:  
- Gestionar i coordinar les iniciatives en l'àmbit de la informació econòmica, els rendiments, costos i facturació de la Conselleria de Sanitat, unificant criteris i vetlant per la qualitat de la informació.  
  
- Establir estàndards, catàlegs i metodologies per a la gestió de la informació econòmica i la valoració dels servicis sanitaris, garantint-ne l'homogeneïtat.  
- Impulsar i coordinar la implantació en tots els centres dels sistemes d'informació que permeten quantificar els costos vinculats a l'activitat sanitària, així com la identificació, recopilació i facturació d'assistències potencialment facturables.  
- Elaboració d'informes i estudis de contingut econòmic, anàlisi de costos, estadístics i comptes de gasto sanitari públic.  
c) El Servici de Coordinació i Planificació de Recursos Econòmics, que exercirà les funcions següents:  
- Coordinar amb la resta d'òrgans directius i unitats de la Conselleria de Sanitat, les directrius marcades en matèria de recursos econòmics.  
  
- Anàlisi, control i vigilància de les condicions econòmiques dels departaments de salut en règim de concessió, revisió de la facturació de cada una d'estes amb la resta de departaments de salut per a la preparació de les corresponents liquidacions anuals.  
- Coordinació en l'àmbit de la gestió logística dels centres de gasto dependents de la Conselleria de Sanitat.  
- Recolzar, informar i assessorar la persona titular de la Direcció General de Recursos Econòmics, així com qualsevol altra funció que esta li encomane expressament.  
d) El Servici d'Assegurament Sanitari, que exercirà les funcions següents:  
- Gestionar el Sistema d'Informació Poblacional (SIP) de la Conselleria de Sanitat  
- Proporcionar informació poblacional adequada i actualitzada per a la gestió del Mapa Sanitari de la Comunitat Valenciana.  
- Fer efectiu el reconeixement de la condició d'assegurat o beneficiari per l'INSS, per mitjà de l'expedició de la targeta sanitària individual.  
  
- Tramitar els expedients i expedir documents d'assistència sanitària i d'inclusió en el Sistema d'Informació Poblacional de la Conselleria de Sanitat (SIP), en aquells casos legalment previstos, la via d'accés dels quals a la prestació d'assistència sanitària del Sistema Nacional de Salut és diferent de la que correspon a les persones assegurades i beneficiàries.  
- Facilitar la interconnexió entre el Sistema d'Informació Poblacional (SIP) i els diferents sistemes d'informació sanitària vinculats a la Conselleria de Sanitat.  
3. A la Subdirecció General d'Infraestructures, Subministraments i Servicis li correspon planificar, dirigir, controlar, coordinar i supervisar les unitats següents:  
a) El Servici d'Infraestructures, que exercirà les funcions següents:  
  
- Tramitar els expedients de cessió de terrenys i immobles.  
- Tramitar, realitzar el seguiment i controlar els expedients de contractació d'obres i les seues assistències tècniques, instal·lacions i equipaments en matèria d'infraestructures.  
- Redactar i supervisar, si és el cas, els projectes tècnics d'execució d'obres i instal·lacions.  
- Realitzar el seguiment i el control de les distintes fases d'execució de les obres contractades.  
- Realitzar la programació, seguiment i control de les obres i inversions gestionades per la Conselleria de Sanitat.  
- Tramitació i seguiment de les inversions el finançament de les qual procedisca de transferències de capital.  
b) El Servici de Coordinació i Planificació de Subministraments i Servicis Generals, que exercirà les funcions següents:  
- Gestionar i coordinar el manteniment de les infraestructures, impulsant-ne l'optimització.  
- Dissenyar i executar mesures i plans d'optimització de l'eficiència energètica dels centres.  
- Impulsar nous procediments, modalitats i tècniques de prestació dels servicis generals de suport a l'assistència sanitària, millorant-ne els resultats.  
- Dissenyar i executar mesures per al control de la qualitat i disponibilitat dels servicis generals de suport i dels subministraments.  
c) El Servici d'Aprovisionament i Contractació, que exercirà les funcions següents:  
- Preparar i tramitar aquells contractes de subministraments de contractació centralitzada per a tot l'àmbit de la Conselleria de Sanitat.  
- Dictar les instruccions oportunes sobre normalització i homologació de productes.  
- Establir els criteris d'emmagatzematge de productes amb les institucions sanitàries  
- Preparar i tramitar els contractes d'obres i servicis de contractació centralitzada.  
- Coordinar els procediments i plecs de contractació dels centres de gestió referits tots estos a les obres, servicis i subministraments.  
- Tramitar els concerts i convenis amb centres i servicis externs a la xarxa assistencial de la Conselleria de Sanitat.  
  
TÍTOL III  
De l'organització territorial  
  
Article 22. De les direccions territorials  
1. Com a expressió del principi de desconcentració administrativa, en cada una de les capitals de les províncies d'Alacant, Castelló i València hi ha una direcció territorial, que actua sota la dependència orgànica de la Subsecretaria i amb competència en el territori de la respectiva província.   
2. Funcionalment, les direccions territorials depenen de la Secretaria Autonòmica de Sanitat, de la Subsecretaria i dels distints centres directius de la Conselleria, segons l'índole de la matèria.  
  
Article 23. De les atribucions de les persones titulars de les direccions territorials i de la secretaria territorial  
1. Al capdavant de cada direcció territorial està la persona titular de la direcció territorial, amb el caràcter de representant permanent de la Conselleria en el seu respectiu territori.  
2. A la persona titular de la direcció territorial li correspon la direcció de tots els servicis, programes i activitats que exercixen els òrgans, unitats i centres dependents o integrats en la direcció territorial. La persona titular és l'òrgan de relació ordinària i regular entre les unitats, centres i dependències territorials i els servicis centrals del departament.  
  
3. Així mateix, en cada direcció territorial hi haurà una secretaria territorial, amb rang de servici, que prestarà assistència tècnica a la persona titular de la direcció territorial i exercirà les funcions de coordinar i impulsar la gestió de la direcció territorial, i substituir, si és el cas, la persona titular de la direcció territorial i exercir les funcions que esta li delegue.   
4. Sota la direcció i coordinació de la persona titular de la direcció territorial, i si és el cas del secretari o de la secretària de la direcció territorial, la resta d'unitats relatives a l'atenció sanitària, farmàcia, salut pública i inspecció, dependran funcionalment del secretari autonòmic/de la secretària autonòmica de sanitat, subsecretari/ària o director/a general corresponent, sense perjuí de la dependència orgànica de la persona titular de la Subsecretaria.  
  
Article 24. De les funcions de les persones titulars de les direccions territorials  
1. Correspon a la persona titular de la direcció territorial vetlar per l'adequada realització i execució de les funcions pròpies de la Conselleria en el seu àmbit territorial.  
2. La persona titular de la direcció territorial exercix les funcions que li atribuïxen les disposicions vigents, així com les que expressament li deleguen els centres directius competents.  
  
DISPOSICIONS ADDICIONALS  
  
Primera. Funcions en matèria d'investigació i innovació tecnològica  
Sense perjuí del que disposa este reglament, les funcions que s'atribuïxen als distints òrgans de la Conselleria en matèria d'investigació i innovació tecnològica i assumptes econòmics es consideraran sotmeses a les competències que corresponen a les comissions delegades creades sobre estes matèries.   
  
Segona. Competència sancionadora en matèria de subvencions  
Correspon a la persona titular de la Conselleria, en el seu àmbit competencial, la imposició de les sancions que deriven dels procediments sancionadors instruïts en matèria de subvencions.  
  
DISPOSICIONS TRANSITÒRIES  
  
Primera. Unitats administratives  
Les unitats i llocs de treball de nivell administratiu continuaran subsistents i continuaran donant el suport administratiu en relació amb aquells assumptes i expedients que els corresponga per raó de la matèria, sense perjuí de la competència per a resoldre dels òrgans als quals els ha sigut atribuïda, i la seua retribució es realitzarà amb càrrec als mateixos crèdits pressupostaris. Tot això fins que es duguen a terme les modificacions o actuacions que siguen procedents en estos en el marc de la normativa vigent en matèria de funció pública per a l'adequació de la nova estructura orgànica i sense perjuí que, posteriorment, siguen aprovades les relacions de llocs de treball adaptades a esta. Així mateix, des del moment de l'entrada en vigor d'este decret, es podran produir els canvis d'adscripció d'unitats administratives que procedisquen, de conformitat amb la reorganització efectuada.   
  
  
Segona. Dependència  
Als efectes del que establix la disposició transitòria primera, les unitats administratives passaran a dependre, amb els seus actuals mitjans personals i materials, de les unitats superiors que establix este reglament.   
  
Tercera. Gestió pressupostària  
Mentres la conselleria competent en matèria d'hisenda no efectue les modificacions pressupostàries pertinents, els distints centres directius gestionaran els crèdits relatius a les competències que els han sigut atribuïdes.  
  
DISPOSICIONS DEROGATÒRIES  
  
Única. Derogació normativa  
1. Queda derogat el Decret 191/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Sanitat i es regulen els òrgans de gestió de l'Agència Valenciana de Salut, el Decret 25/2005, de 4 de febrer, del Consell de la Generalitat, pel qual s'aproven els Estatuts reguladors de l'Agència Valenciana de Salut i els decrets 77/2005, de 15 d'abril, i 164/2005, de 4 de novembre, que modifiquen els Estatuts de l'Agència Valenciana de Salut.  
  
2. Així mateix, queden derogades totes les disposicions que del mateix rang o d'un rang inferior s'oposen a este decret  
  
DISPOSICIONS FINALS  
  
Primera. Modificació dels articles 19 i 20 del Decret 179/2012, de 14 de desembre, del Consell, pel qual s'establix l'estructura bàsica de la Presidència i de les conselleries de la Generalitat  
Es modifiquen els articles 19 i 20 del Decret 179/2012, de 14 de desembre, del Consell, pel qual s'establix l'estructura bàsica de la Presidència i de les conselleries de la Generalitat, que queden redactats en els termes següents:  
«Article 19. De la Secretaria Autonòmica de Sanitat  
1. La Secretaria Autonòmica de Sanitat assumix les competències que li atribuïx l'article 68 de la Llei del Consell en matèria de coordinació i planificació sanitària, la gestió i administració del sistema sanitari valencià i dirigix i coordina els centres directius i les unitats administratives, que s'adscriguen sota la seua dependència.  
2. Assumix les competències en matèria de sistemes i tecnologies de la informació i la comunicació.  
3. De la Secretaria Autonòmica de Sanitat depenen els següents òrgans directius:  
a) Direcció General d'Assistència Sanitària.  
Assumix les competències en matèria de sistemes d'informació sanitària, gestió de centres sanitaris, recursos assistencials, concerts i convenis, atenció sanitària a la cronicitat, drogodependència i salut mental i assistència sanitària general.  
b) Direcció General de Farmàcia i Productes Sanitaris.  
Assumix les competències en matèria de planificació de recursos farmacèutics, ordenació, racionalització i control de l'ús del medicament, provisió i assistència farmacèutica, així com prestacions complementàries.  
c) Direcció General d'Ordenació, Avaluació, Investigació, Qualitat i Atenció al Pacient.  
Assumix les competències en matèria d'atenció i comunicació al pacient, avaluació i qualitat assistencial, acreditació, autorització i registre de centres, servicis i establiments sanitaris i investigació sanitària.  
  
d) Direcció General de Salut Pública.  
Assumix les competències en matèria de coordinació de centres i programes de salut pública i estratègies de salut especialment orientades cap a la prevenció, protecció i a la promoció de la salut, vigilància i control epidemiològic, seguretat alimentària, pla de salut i totes aquelles actuacions que garantisquen la salut de la població.  
  
Article 20. De la Subsecretaria  
1. La Subsecretaria assumix les competències establides en l'article 69 de la Llei del Consell, així com els recursos humans de la sanitat, recursos econòmics, responsabilitat patrimonial, la inspecció de servicis sanitaris, la prevenció de riscos laborals en l'àmbit sanitari i les relatives a la formació del personal al servici del sistema sanitari valencià.  
2. De la Subsecretaria depenen els òrgans directius següents:  
a) Direcció General de Recursos Humans de la Sanitat.  
Assumix les competències en matèria planificació dels recursos humans, gestió i tramitació dels assumptes relatius al personal al servici del sistema públic valencià de salut, registre, processos de selecció i provisió, assessorament juridicoadministratiu, relacions sindicals i condicions de treball, així com l'ordenació professional.  
b) Direcció General de Recursos Econòmics.  
Assumix les competències en matèria de gestió econòmica, pressupostària i comptable, costos i facturació, assegurament sanitari, infraestructures i el seu manteniment, Junta Central de Subministraments i expedients de contractació per a l'aprovisionament de productes i servicis.»  
  
  
Segona. Habilitació normativa  
Es faculta la persona titular de la Conselleria de Sanitat per a dictar totes les disposicions que requerisca el desplegament i l'execució d'este decret, en compliment del que disposa l'article 65 de la Llei del Consell.  
  
Tercera. Entrada en vigor  
Este decret entrarà en vigor l'endemà de la publicació en el Diari Oficial de la Comunitat Valenciana.  
  
València, 3 de gener de 2014  
  
El president de la Generalitat,  
ALBERTO FABRA PART  
  
El conseller de Sanitat,  
MANUEL LLOMBART FUERTES


Còpia Permalink ELI